570 



L. A. Neugebauer, 



colli, atque, in regione vertebrae secundae vel tertiae ramo forti ad 

 venas iugulares emisso, (quorum ramorum sinistrum in Meleagride 

 Gallopavone ad ultimum finem venae cephalicae posterioris sui lateris 

 euntem inveni), in regione vertebrae circiter quartae ipsae a truncis 

 iis recipiuntur. Effunduntur in ipsas : 



1. venae frequentes, quae lumine maiore minoreve praeditae e 

 musculis complexis, musc. capitis posticis etc. profluunt; et 



2. bini rami anastomotici venarum vertebralium, quorum alter 

 inter atlantem et epistropheum, alter inter hunc et vertebram tertiam 

 oritur (cfr. Tab. XXXVI. Fig. III. 3, 3 et 29,30). 



3. YENAE MUSCÜLARES COLLI ANTERIORES S. ADSCENDENTES LATERALES. 

 § 67. 



Venae hae, a me inprimis in Columba domestica observatae, 

 fluunt in superficie musculorum anteriorum colli ex huius parte infe- 

 riore et media fere recta sursum ad partem superiorem venarum iugu- 

 larium. Numerus earum est utrinque 2-4 (Tab. XL. Fig.V). 



4. VENAE CUTANEAE COLLI. 

 § 68. 



Cutis colli, et inprimis partis eius anterioris, est interne obtecta 

 densissimo plexu venoso, cuius sanguis multis venis ad iugulares 

 fertur. Quarum binae arteriis cutaneis colli posterioribus comites 

 in latere colli posteriore descendunt inque partem venarum iugula- 

 rium inferiorem effunduntur. Ceterae, numero in aliis avibus alio, 

 e cute inprimis anteriore profluentes currunt universim transverse 

 extrorsum et retrorsum atque sunt nervis cutaneis colli comites. Pos- 

 sint eae omnino transversae dici. Par earum thoraci proximum, 

 paribus ceteris plerumque multo müius, comitatur arterias colli trans- 

 versas originemque saepissime, ut e.g. in Anate elAnsere, debet venis 

 quibusdam, quae ramis lateralibus adscendentibus arteriarum trans- 



